joelniklaus/EU_Wikipedias huggingface dataset:
Τζέιμς Κλέβερλι

Ο Τζέιμς Σπένσερ Κλέβερλι (αγγλικά: James Spencer Cleverly, 4 Σεπτεμβρίου 1969), είναι Βρετανός πολιτικός και στρατιωτικός, που υπηρετεί ως Υπουργός Εξωτερικών του Ηνωμένου Βασιλείου, από τον Σεπτέμβριο του 2022, θέση στην οποία υπηρέτησε υπό την Κυβέρνηση της Λιζ Τρας και σήμερα υπό την Κυβέρνηση του Ρίσι Σούνακ.

Είναι βουλευτής της Βουλής των Κοινοτήτων του Ηνωμένου Βασιλείου, με το Συντηρητικό Κόμμα, για την εκλογική περιφέρεια του Μπρέιντρι, από τον Μάιο του 2015. 

Υπό την κυβέρνηση του Μπόρις Τζόνσον, υπηρέτησε ως Υπουργός Παιδείας του Ηνωμένου Βασιλείου, από τον Ιούλιο έως τον Σεπτέμβριο του 2022, ως Υφυπουργός Εξωτερικών αρμόδιος για Ευρωατλαντικά ζητήματα, από τον Φεβρουάριο έως τον Ιούλιο του 2022, και ως Συμπρόεδρος του Συντηρητικού Κόμματος, από τον Ιούλιο του 2019 έως τον Φεβρουάριο του 2020.

Βιογραφία 
Ο Τζέιμς Κλέβερλι, γεννήθηκε τον Σεπτέμβριο του 1969 στο Λονδίνο, όπου και μεγάλωσε. Ο πατέρας του είναι Άγγλος και η μητέρα του είναι από την Σιέρα Λεόνε. Αφού αποφοίτησε από το Λύκειο του "Colfe's School" το 1988, σπούδασε Διαχείριση Ξενοδοχειακών Επιχειρήσεων στο Πανεπιστήμιο του Δυτικού Λονδίνου και έλαβε πτυχίο (BA) το 1994. 

Πριν την ενασχόλησή του με την πολιτική, διαχειριζόταν ιστοσελίδες, για να βοηθήσει μικρές επιχειρήσεις να αναπτυχθούν. Έχει εργαστεί στο παρελθόν ως διευθυντής διεθνών πωλήσεων στην εκδοτική εταιρεία "Informa" και στην εκδοτική εταιρεία "Verenigde Nederlandse Uitgeverijen". Το 2008, συνίδρυσε την εκδοτική εταιρεία "Point and Fire".

Από το 1991 και έκτοτε, υπηρετεί στις Βρετανικές Ένοπλες Δυνάμεις. Σήμερα κατέχει τον βαθμό του Αντισυνταγματάρχη.

Προσωπική ζωή 
Είναι παντρεμένος από το 2000, με την Σούζαν Σπαρκς, με την οποία έχουν αποκτήσει μαζί δύο γιους. Διαμένει σε μια συνοικία του Νοτιοανατολικού Λονδίνου.

Παραπομπές 

Υπουργοί Εξωτερικών του Ηνωμένου Βασιλείου
Μέλη της Βουλής των Κοινοτήτων (Ηνωμένο Βασίλειο)
Πολιτικοί του Συντηρητικού Κόμματος (Ηνωμένο Βασίλειο)
Βρετανοί διπλωμάτες
Βρετανοί πολιτικοί
NGC 1293

Ο NGC 1293 είναι ελλειπτικός γαλαξίας ο οποίος απέχει περίπου 215 εκατομμύρια έτη φωτός και βρίσκεται στον αστερισμό Περσέα. Τον ανακάλυψε ο αστρονόμος Ουίλιαμ Χέρσελ (William Herschel), στις 17 Οκτωβρίου 1786 και ανήκει στο Σμήνος γαλαξιών του Περσέα.

Παραπομπές

Αναφορές

Εξωτερικοί σύνδεσμοι
 

Ελλειπτικοί γαλαξίες
Περσεύς (αστερισμός)
1293
12597
Κοινότητα Ροδοβανίου

Η Ροδοβανίου είναι κοινότητα του Δήμου Καντάνου - Σελίνου στην Περιφερειακή Ενότητα Χανίων της Κρήτης, η οποία συστάθηκε το 1925 με το ΦΕΚ 27Α - 31/01/1925 και έδρα τον οικισμό Ροδοβάνι. Εκτός από την έδρα της, η Κοινότητα Ροδοβανίου περιλαμβάνει και τους οικισμούς Αγριλές, Καμάρια, Λιβάδα και Μάζα. Η απογραφή του 2011 αναφέρει:  

 Αγριλές, ο (22)
 Καμάρια, τα (9)
 Λιβάδα, η (20)
 Μάζα, η (47)
 Ροδοβάνι, το (98)

Συνολικά η κοινότητα έχει 205 κατοίκους και εκπροσωπείται από τον Πρόεδρο κ. Aντώνιο Πυροβολάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας.

Παραπομπές 

Δήμος Καντάνου - Σελίνου
Κοινότητα Τεμενίων

Η Κοινότητα Τεμενίων είναι κοινότητα του Δήμου Καντάνου - Σελίνου στην Περιφερειακή Ενότητα Χανίων της Κρήτης, η οποία συστάθηκε το 1930 με το ΦΕΚ 94Α - 31/03/1930 με την απόσπαση του οικισμού Τεμένια από την τότε  κοινότητα Ροδοβανίου και τον ορισμό του ως έδρα της. Εκτός από την έδρα της περιλαμβάνει τους οικισμούς Παππαδιανά και Στράτοι. Η απογραφή του 2011 αναφέρει:

 Παππαδιανά, τα (3)
 Στάτοι, οι (15)
 Τεμένια, τα (49)

Συνολικά η κοινότητα έχει 67 κατοίκους και εκπροσωπείται από τον Πρόεδρο κ. Παύλο Μαρκετάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας: .

Παραπομπές 

Δήμος Καντάνου - Σελίνου
Κοινότητα Σκλαβοπούλας

Η Κοινότητα Τεμενίων είναι κοινότητα του Δήμου Καντάνου - Σελίνου στην Περιφερειακή Ενότητα Χανίων της Κρήτης, η οποία συστάθηκε το 1930 με το ΦΕΚ 94Α - 31/03/1930 με την απόσπαση του οικισμού Τεμένια από την τότε  κοινότητα Ροδοβανίου και τον ορισμό του ως έδρα της. Εκτός από την έδρα της περιλαμβάνει τους οικισμούς Αγία Κυριακή, Άγιοι Θεόδωροι, Καλαμιός, Λαγκαδάς, Λάκκος Σκλαβοπούλας και Μανιατιανά. Η απογραφή του 2011 αναφέρει: 

 Αγία Κυριακή, η (230)
 Άγιοι Θεόδωροι, οι (8)
 Καλαμιός, ο (10)
 Λαγκαδάς, ο (18)
 Λάκκος Σκλαβοπούλας, ο (13)
 Μανιατιανά, τα (16)
 Σκλαβοπούλα, η (28)

Συνολικά η κοινότητα έχει 323 κατοίκους και εκπροσωπείται από πενταμελές Συμβούλιο με επικεφαλής τον Πρόεδρο κ. Μανούσο Κουνδουράκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

Παραπομπές 

Δήμος Καντάνου - Σελίνου
Τσίνο Νταρίν

Ο Ρικάρντο Μάριο Νταρίν (Μπουένος Άιρες, 14 Ιανουαρίου, 1989) ευρέως γνωστός ως Τσίνο Νταρίν, είναι Αργεντινός ηθοποιός και παραγωγός ταινιών.

Βιογραφία 
Ο Ρικάρντο Μάριο Νταρίν γεννήθηκε στις 14 Ιανουαρίου 1989 στο Μπουένος Άιρες της Αργεντινής. Είναι γιος του Αργεντινού ηθοποιού Ρικάρντο Νταρίν και της Φλορένσια Μπας και έχει μια μικρότερη αδερφή, την Κλάρα.

Θέατρο

Παραπομπές

Εξωτερικοί σύνδεσμοι 

  (στα αγγλικά).
 

Αργεντινοί παραγωγοί ταινιών
Αργεντινοί ιταλικής καταγωγής
Ινδικά ομοσπονδιακά εδάφη

Τα Ομοσπονδιακά εδάφη της Ινδίας (, χίντι: केन्द्र-शासित प्रदेश) είναι μέρος της διοικητικής διαίρεσης στη Δημοκρατία της Ινδίας. Σε αντίθεση με τις πολιτείες της Ινδίας, οι οποίες έχουν τις δικές τους κυβερνήσεις, τα  ομοσπονδιακά εδάφη  διοικούνται, εν μέρει ή εν όλω, από την γενική κυβέρνηση της Ινδίας.

Επί του παρόντος υπάρχουν οκτώ τέτοιες περιοχές στην Ινδία,  οι νήσοι Ανταμάν και Νικομπάρ, το Τσαντίγκαρ, τα Ντάντρα και Ναγκάρ Χαβέλι και Νταμάν και Ντιού, το Δελχί, τα Τζαμού και Κασμίρ, το Λαντάχ, το Λακσαντγουίπ και το Πουντουτσέρι.

Το Τσαντίγκαρ είναι επίσης πρωτεύουσα του Παντζάμπ και της Χαρυάνας, δύο παραπλήσιων κρατιδίων στη βόρεια Ινδία. Το Τζαμού και Κασμίρ που ήταν πολιτεία το 2019 διασπάστηκε σε δύο ενωσιακές επικράτειες, καθώς η κυβέρνηση του Ναρέντρα Μόντι, επιθυμούσε την καλύτερη ενσωμάτωση της διαφιλονικούμενης περιοχής στην Ινδία, που αποτελεί περιοχή με πλειοψηφία μουσουλμάνων. 

Ο πρόεδρος της Ινδίας διορίζει σε κάθε ομοσπονδιακό έδαφος διοικητή ή αναπληρωτή κυβερνήτη. Πάντως, το Δελχί, το Πουντουτσέρι και το Τζαμού και Κασμίρ έχουν περισσότερη αυτονομία. Το Δελχί έχει διευρυνθεί και έχει ενσωματωθεί στην Περιοχή Εθνικής Πρωτεύουσας. Αυτές οι περιοχές έχουν κοινοβούλιο και υπουργικό συμβούλιο. Γενικά οι ενωσιακές επικράτειες έχουν ειδικό καθεστώς και δικαιώματα. Το Δελχί και το Πουντουτσέρι έχουν τοπική βουλή και πρωθυπουργό, ενώ οι δύο περιοχές και το Τζαμού και Κασμίρ εκπροσωπούνται και στον Οίκο των Κρατιδίων (Ράτζια Σάμπχα), την άνω βουλή της Ινδίας.

Η ύπαρξη των ομοσπονδιακών εδαφών έχει επικριθεί καθώς κάνουν την Ινδία ημιομοσπονδιακό κράτος, επειδή οι τοπικές και η εθνική κυβέρνηση έχουν δικούς τους τομείς νομοθεσίας. Μια περιοχή ανακηρύσσεται ομοσπονδιακό έδαφος προκειμένου να αποφευχθούν εντάσεις στο τρόπο διακυβέρνησης, για την διαφύλαξη των δικαιωμάτων των αυτοχθόνων και άλλους λόγους. Για ακόμη πιο αποτελεσματική διακυβέρνηση εάν κριθεί σκόπιμο ένα ομοσπονδιακό έδαφος μπορεί να αναβαθμιστεί σε πολιτεία.

Ομοσπονδιακά εδάφη

Υποσημειώσεις

Παραπομπές

Δείτε επίσης 
 Διοικητικό σύστημα της Ινδίας
 Πολιτείες της Ινδίας

Εδάφη
Διοικητικές διαιρέσεις της Ινδίας
Ομόσπονδες Πολιτείες Ινδίας
Τζος Μπόουλερ

Ο Τζόσουα Λουκ Μπόουλερ (αγγλικά: Joshua Luke Bowler, 5 Μαρτίου 1999) είναι Άγγλος επαγγελματίας ποδοσφαιριστής, που αγωνίζεται ως δεξιός ακραίος χαφ, στη Super League, για τον Ολυμπιακό Πειραιώς, με τη μορφή δανεισμού από την Νότιγχαμ Φόρεστ.

Γεννημένος σε προάστιο του Σάρρεϋ, ξεκίνησε την ενασχόλησή του με το ποδόσφαιρο στις ακαδημίες της Φούλαμ το 2009. Το 2017, υπέγραψε το πρώτο του επαγγελματικό συμβόλαιο με την Κουίνς Παρκ Ρέιντζερς. Έχει αγωνιστεί επίσης σε ομάδες όπως η Χαλ Σίτι και η Μπλάκπουλ.

Παραπομπές

Εξωτερικοί σύνδεσμοι 
 Τζος Μπόουλερ στο Transfermartk.com

Άγγλοι ποδοσφαιριστές
Άγγλοι ποδοσφαιριστές στο εξωτερικό
Μέσοι ποδοσφαιριστές
Ποδοσφαιριστές Έβερτον
Ποδοσφαιριστές Κουίνς Παρκ Ρέιντζερς
Ποδοσφαιριστές Χαλ Σίτι
Ποδοσφαιριστές Μπλάκπουλ ΦΚ
Ποδοσφαιριστές Νότιγχαμ Φόρεστ
Ποδοσφαιριστές Ολυμπιακού Πειραιώς
Ποδοσφαιριστές Φούτμπολ Λιγκ (Αγγλία)
Πολιτείες της Ινδίας

Οι πολιτείες είναι η κύρια μορφή διοικητικής διαίρεσης στη Δημοκρατία της Ινδίας. Η Ινδία διαιρείται σε 28 πολιτείες.



Πολιτείες 

  Στις 2 Ιουνίου 2014, το Άντρα Πραντές διχοτομήθηκε: 10 βόρειες επαρχίες αποσπάστηκαν, σχηματίζοντας την νέα πολιτεία Τελανγκάνα, ενώ το μεγαλύτερο μέρος της πολιτείας παρέμεινε στην πολιτεία Άντρα Πραντές. Το Χαϊντεραμπάντ, το οποίο βρίσκεται εντός των συνόρων της Τελανγκάνα, είναι η πρωτεύουσα των δύο πολιτειών για μια περίοδο που δεν θα ξεπερνάει τα δέκα χρόνια. Στις αρχές του 2017, οι αρχές και το κοινοβούλιο του Άντρα Πραντές μετακινήθηκαν σε προσωρινές εγκαταστάσεις στην υπό κατασκευή νέα πρωτεύουσα Αμαραβάτι.
  Η έκταση του Τζαμού και Κασμίρ είναι 222.236 τ.χλμ. σύμφωνα με ινδικές διεκδικήσεις. Η Ινδία έχει υπό την κατοχή της 101.387 τ.χλμ. Το υπόλοιπο της περιοχής διοικείται από το Πακιστάν.
  Το Ντεχραντούν είναι προσωρινή πρωτεύουσα. Το Γκαϊρσάιν έχει οριστεί να αποτελέσει μόνιμη πρωτεύουσα στο μέλλον.

Καταργημένες πολιτείες

Προτεινόμενες πολιτείες

Παραπομπές

Δείτε επίσης 
 Διοικητικό σύστημα της Ινδίας
 Ινδικά ομοσπονδιακά εδάφη

Εδάφη
Διοικητικές διαιρέσεις της Ινδίας
Ομόσπονδες Πολιτείες Ινδίας
Αρτ Ρόζενμπαουμ

Ο Άρθουρ Σπαρκ Ρόζενμπαουμ (6 Δεκεμβρίου 1938 – 4 Σεπτεμβρίου 2022)  ήταν Αμερικανός ομότιμος καθηγητής τέχνης στο Πανεπιστήμιο της Τζόρτζια, καλλιτέχνης, μουσικός και λαογράφος. Κέρδισε ένα βραβείο Γκράμι το 2008 για το Καλύτερο Ιστορικό Άλμπουμ, για τη μουσική του συλλογή Art Of Field Recording Volume I: Fifty Years Of Traditional American Music Documented By Art Rosenbaum .

Ζωή και σταδιοδρομία 
Γεννήθηκε στο Όγκντενσμπουργκ, στα βόρεια της Νέας Υόρκης.  Η οικογένειά του μετακόμισε στις Ηνωμένες Πολιτείες κατά τη διάρκεια της παιδικής του ηλικίας, περνώντας χρόνο στην Ινδιανάπολη και αλλού, ενώ ο πατέρας του ήταν μέλος του Ιατρικού Σώματος Στρατού . Σπούδασε στο Πανεπιστήμιο Κολούμπια . 

Ο Ρόζενμπαουμ δίδαξε στο Πανεπιστήμιο της Τζόρτζια από το 1976 έως το 2006. Το Μουσείο Τέχνης της Γεωργίας πραγματοποίησε αργότερα μια έκθεση με τα σχέδια και τους πίνακές του.  Άλλοι πίνακές του περιλαμβάνουν μια τοιχογραφία στο κτήριο των ειδικών συλλογών Russell στην πανεπιστημιούπολη UGA, με πρόσωπα πολιτικών προσωπικοτήτων από την ιστορία της Γεωργίας.  Το βιβλίο Weaving His Art on Golden Looms: Paintings and Drawings by Art Rosenbaum εκδόθηκε την 1η Οκτωβρίου 2006 από το Μουσείο Τέχνης της Τζόρτζθας και τον Γουίλιαμ Γ. Άιλαντ.

Με τη σύζυγό του Μάργκο ταξίδεψε στις Ηνωμένες Πολιτείες για περισσότερα από 50 χρόνια, ηχογραφώντας μουσική μπλουζ, μελωδίες για βιολί και άλλες μορφές παραδοσιακής μουσικής. Επιλογές από τις ηχογραφήσεις του δημοσιεύτηκαν ως The Art of Field Recording: 50 Years of Traditional American Music .  Έπαιζε και μπάντζο. 

Πέθανε από καρκίνο στις 4 Σεπτεμβρίου 2022.

Βιβλιογραφία 

 The Art of the Mountain Banjo (Fant) 29 Μαΐου 2015 από την Art Rosenbaum
 Βιβλίο Art Rosenbaum's Old-Time Banjo 2 Οκτωβρίου 2014 από την Art Rosenbaum
 Folk Visions and Voices: Traditional 1 Νοεμβρίου 1983 by Art Rosenbaum
 The Mary Lomax Ballad Book 2 Μαΐου 2013 από την Art Rosenbaum

Δισκογραφία 

 Art of Field Recording Volume I: Fifty Years of Traditional American Music Documented by Art Rosenbaum

Παραπομπές 

Ροζ
Ροζ
Ροζενμπ
Εξώστης Αργολίδας

Ο Εξώστης ή αλλιώς (Μερζές)  είναι ένα  μικρό πεδινό χωριό του Νομού Αργολίδας σε απόσταση ενός χιλιομέτρου από την Άρια στα βόρεια του Ναυπλίου. Ο οικισμός, που παλιότερα λεγόταν Μερζές, κατοικείται τουλάχιστον από την περίοδο της Ενετοκρατίας, όπου αναφέρεται σαν ζευγολατειό Μερζέ. Ο οικισμός Εξώστης  (Μερζές) συμπεριλαμβάνεται στην Άρια. Είναι αμφιθεατρικά χτισμένος και τις τελευταίες δεκαετίες παρουσιάζει μεγάλη οικιστική ανάπτυξη λόγω της πανοραμικής του θέας.

Εκκλησίες 

 Αγίων Αναργύρων  Γιορτάζει: (1 Ιουλίου.)
Κοινότητα Σαρακήνας Χανίων

Η Κοινότητα Σαρακήνας είναι κοινότητα του Δήμου Καντάνου - Σελίνου στην Περιφερειακή Ενότητα Χανίων της Κρήτης, η οποία συστάθηκε το 1925 με το ΦΕΚ 213Α - 17/08/1925 με την απόσπαση του οικισμού Σαρακίνα από την κοινότητα Βουτά και τον ορισμό του ως έδρα της κοινότητας. Εκτός από την έδρα της, περιλαμβάνει και τους οικισμούς Γρηγοριανά, Σταυρός και Χονδρός. Η απογραφή του 2011 αναφέρει: 

 Γρηγοριανά, τα (16)
 Σαρακήνα, η (25)
 Σταυρός, ο (13)
 Χονδρός, ο (14)

Συνολικά η κοινότητα έχει 68 κατοίκους και εκπροσωπείται από τον Πρόεδρο κ. Νικόλαο Κουκουλά. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

Παραπομπές 

Δήμος Καντάνου - Σελίνου
Κοινότητα Καμπανού

Η Κοινότητα Καμπανού είναι κοινότητα του Δήμου Καντάνου - Σελίνου στην Περιφερειακή Ενότητα Χανίων της Κρήτης, η οποία συστάθηκε το 1925 με το ΦΕΚ 27Α - 31/01/1925 και έδρα τον οικισμό Καμπανός. Η κοινότητα, εκτός από την έδρα της, περιλαμβάνει και τον οικισμό Μαράλια. Η απογραφή του 2011 αναφέρει: 

 Καμπανός, ο (85)
 Μαράλια, τα (22)

Συνολικά η κοινότητα έχει 107 κατοίκους και εκπροσωπείται από την Πρόεδρο κ. Μαρία Φουντουλάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

Παραπομπές 

Δήμος Καντάνου - Σελίνου
Κοινότητα Σκάφης

Η Κοινότητα Σκάφης είναι κοινότητα του Δήμου Καντάνου - Σελίνου στην Περιφερειακή Ενότητα Χανίων της Κρήτης, η οποία συστάθηκε το 1925 με το ΦΕΚ 27Α - 31/01/1925 και έδρα τον οικισμό Σκάφη. Η κοινότητα, εκτός από την έδρα της, περιλαμβάνει και τους οικισμούς Αργαστήρι και Πέρα Σκάφη. Η απογραφή του 2011 αναφέρει:

 Αργαστήρι, το (19)
 Πέρα Σκάφη, η (27)
 Σκάφη, η (31)

Παραπομπές 

Δήμος Καντάνου - Σελίνου
Άλβαρο Ρίκο

Ο Άλβαρο Ρίκο Λαδέρα (Τολέδο, 13 Αυγούστου, 1996) είναι Ισπανός ηθοποιός, γνωστός για τον ρόλο του ως Πόλο στην ισπανική σειρά του Netflix, Élite.

Καριέρα 
Το 2011 ξεκίνησε το ντεμπούτο του ως ηθοποιός στο θεατρικό έργο La Celestina και το τηλεοπτικό του ντεμπούτο ξεκίνησε το 2017 σε ένα επεισόδιο της σειράς Centro Médico. Επίσης το 2017 έπαιξε τον Νίκολας σε μερικά επεισόδια της σειράς Velvet Colección.

Στα τέλη του 2017 ανακοινώθηκε ότι θα ήταν ένας από τους πρωταγωνιστές της δεύτερης πρωτότυπης ισπανικής σειράς του Netflix με τίτλο Élite, όπου πρωταγωνίστησε δίπλα στους ηθοποιούς Μιγκέλ Εράν και Έστερ Εσπόσιτο. Στη σειρά, που κυκλοφόρησε το 2018 , υποδύεται τον Πόλο, έναν νεαρό αμφιφυλόφιλο που πρωταγωνιστεί σε ένα ερωτικό τρίο με την Κάρλα (Έστερ Εσπόσιτο) και τον Κρίστιαν (Μιγκέλ Εράν).

Φιλμογραφία

Τηλεοπτικές σειρές

Τηλεοπτικά προγράμματα

Videoclips

Παραπομπές

Εξωτερικοί σύνδεσμοι 
 (στα αγγλικά).
Αλεχάντρο Σπέιτσερ

Ο Αλεχάντρο Σάντσες Σπέιτσερ (Κουλιακάν, Σιναλόα, 21 Ιανουαρίου, 1995) είναι Μεξικανός ηθοποιός. Είναι ευρέως γνωστός για τον ρόλο του ως Νταρίο στην πρωτότυπη σειρά του Netflix, Oscuro Deseo (ελ. Σκοτεινή Επιθυμία).

Καριέρα 
Ο Αλεχάντρο Σπέιτσερ ξεκίνησε την καριέρα του ως ηθοποιός, όταν ήταν 5 ετών. Η πρώτη του δουλειά ήταν σε έναν επαναλαμβανόμενο ρόλο στη μεξικανική τηλεοπτική μίνι σειρά Ray of Light το 2000. Έπειτα πρωταγωνίστησε στον ρόλο του με τον τίτλο Juan "Rayito" de Luz στην παιδική τηλενουβέλα Rayito de luz. Ακολούθησε ένας άλλος κανονικός ρόλος στην τηλεοπτική σειρά Aventuras en el tiempo το 2001 ως Ερνέστο. Το 2002, πρωταγωνίστησε στο La Familia P. Luche ως Nίνο και ως Φιλίπ στη σειρά Cómplices Al Rescate την ίδια χρονιά. Από το 2005 έως το 2012, εμφανίστηκε στα Misión S.O.S, Mujer, Casos de la Vida Real, Bajo las riendas del amor, Atrévete a soñar, Esperanza del corazón, La rosa de Guadalupe και Amy, the Girl with the Blue Schoolbag. 

Μεταξύ των ετών 2013 και 2017, πρωταγωνίστησε στα Mentir para Vivir, Como dice el dicho, El Dandy, Bajo el mismo cielo, El Chema, Guerra de Idolos, Me gusta, pero me asusta και Milagros de Navidad.

Το 2018, ο Αλεχάντρο πρωταγωνίστησε στις τηλεοπτικές σειρές Lady of Steel και Enemigo íntimo. Το 2019, πρωταγωνίστησε στην τηλενουβέλα La Reina del Sur και το αστυνομικό δράμα The Club, όπου έπαιξε τον πρωταγωνιστικό ρόλο με τη Minnie West και τον Jorge Caballero. Το 2020, πρωταγωνίστησε σε δύο έργα του Netflix: την τηλεοπτική σειρά Dark Desire και τη μίνι σειρά Someone Has To Die.

Παραπομπές
Οι ισορροπιστές

Οι ισορροπιστές () είναι μια γαλλική δραματική ταινία του 1991 σε σενάριο και σκηνοθεσία Νίκου Παπατάκη.

Πλοκή 
Τη δεκαετία του 1960, ο γνωστός γκέι συγγραφέας και ποιητής Μαρσέλ Σπαντίς, λάτρης του τσίρκου και των ακραίων κινδύνων που κρύβει, βάζει στόχο να μετατρέψει έναν νεαρό Άραβα στον καλύτερο σχοινοβάτη του κόσμου. Η υπόθεση αποτελή ανοιχτή αναφορά στον Ζαν Ζενέ που είχε μια σύντομη σχέση με τον Αμπντουλά, στον οποίο ο συγγραφέας εστίασε αποκλειστικά κατά τη διάρκειά της παραμελώντας την τέχνη του.

Προβολές 
Η ταινία προβλήθηκε διαγωνιστικά στο 48ο Διεθνές Φεστιβάλ Κινηματογράφου της Βενετίας.  Το 2005, στο 46ο Φεστιβάλ Κινηματογράφου Θεσσαλονίκης Οι ισορροπιστές προβλήθηκαν σε ειδικό αφιέρωμα στον Νίκο Παπατάκη.

Διανομή  

 Μισέλ Πικολί ως Μαρσέλ Σπαντίς
 Λίλα Ντάντι ως Φρανς-Αλί Αουσίν
 Πόλι Γουόλερ ως Ελέν Λαγκάς
 Πάτρικ Μιλ ως Φρέντι Μπάμπιτσεφ
 Ζιλιέτ Ντεζέν ως Ζακλίν Μασέ
 Ντόρις Κούνστμαν ως Κρίστα Πάφγκεν Αουσίν
 Μπερνάρ Φαρσί ως αστυνομικός

Παραπομπές

Εξωτερικοί σύνδεσμοι 

 
 
Γαλλικές ταινίες συσχετιζόμενες με ΛΟΑΤ
Γαλλικές δραματικές ταινίες
Ταινίες του 1991
Fossora

{{Κουτί πληροφοριών δίσκου
| Όνομα = Fossora
| Είδος = Στούντιο άλμπουμ
| Καλλιτέχνης = Björk
| Εξώφυλλο = Fossora.png
| Background = lavender
| Κυκλοφορία = 30 Σεπτεμβρίου 2022
| Ηχογράφηση = 2019-2022
| Είδος_Μουσικής = 
| Διάρκεια = 54:08
| Δισκογραφική = 
| Παραγωγός = 
| Προηγούμενο album = Utopia(2017)
| Αυτό το album = Fossora(2022)
| Επόμενο album = -

}}
Το Fossora είναι το δέκατο στούντιο άλμπουμ της Ισλανδής μουσικού Björk. Κυκλοφόρησε 30 Σεπτεμβρίου 2022, από την One Little Independent Records. Στο δίσκο συμμετέχουν ο αμερικανός Serpentwithfeet, τα δύο παιδιά της, Sindri και Ísadóra, οι πειραματικοί ηλεκτρονικοί Gabber Modus Operandi από την Ινδονησία κι ένα σεστέτο κλαρινέτων.

 Ιστορικό 
Ο τίτλος του δίσκου είναι μια θηλυκού γένους λέξη, την οποία δημιούργησε η ίδια, βασισμένη στη λατινική λέξη "fossor", που σημαίνει "εκσκαφέας". Έμπνευση αποτέλεσε ο θάνατος της μητέρας της το 2018, αλλά και ο εγκλεισμός, την περίοδο του Κορωνοϊού. Συγκεκριμένα, τα κομμάτια "Sorrowful Soil" και "Ancestress" είναι γραμμένα για τη μητέρα της μουσικού. Στη διάρκεια των lockdowns, όπως δήλωσε η Björk, επέστρεψε στην πατρίδα της και ήταν η πρώτη φορά από 16 ετών, που έμεινε για τόσο καιρό εκεί. Σε αντίθεση με τον προκάτοχό του, που περιέγραφε έναν ονειρικό κόσμο στα σύννεφα, με αέρινες συνθέσεις και φλάουτα, το Fossora'' περιγράφει τη ζωή στο έδαφος αυτού του πλανήτη, και η παραγωγή αποτελείται από κλαρινέτα, μπάσο και hard techno beats.

Σινγκλ
Το πρώτο σίνγκλ του άλμπουμ, "Atopos", ανακοινώθηκε στις 24 Αυγούστου, μαζί με το εξώφυλλό του. Λίγο αργότερα ανακοινώθηκε πως θα κάνει πρεμιέρα στο BBC Radio 6 Music στις 6 Σεπτεμβρίου. Το δεύτερο σινγκλ "Ovule" κυκλοφόρησε στις 14 Σεπτεμβρίου, χωρίς προηγούμενη ανακοίνωση. Το βίντεο κλιπ που το συνόδευε αποτελεί συνεργασία της με τον Nick Kinght και αποτυπώνει συμβολικά τις τρεις διαστάσεις της αγάπης: την ιδεατή, την πραγματική και τις σκιές της. Στις 22 Σεπτεμβρίου, κυκλοφόρησε ως τρίτο σινγκλ το "Ancestress", αφιερωμένο στη μητέρα της, που απεβίωσε το 2018. Όπως δήλωσε, αυτός θα ήταν ο επικήδειος λόγος της, αν ήταν ιερέας. Το μουσικό βίντεο, που κυκλοφόρησε την ίδια μέρα, είναι μια αποχαιρετιστήρια πνευματική τελετουργία στα εδάφη της Ισλανδίας. Πέντε ημέρες αργότερα, κυκλοφόρησε το ομότιτλο κομμάτι, ως τέταρτο κατά σειρά σινγκλ. Περιλαμβάνει ξύλινα πνευστά, όπως όμποε και κλαρινέτο, ενώ καταλήγει σε ηλεκτρονικό gabber ξέσπασμα.

Λίστα τραγουδιών 
Όλοι οι στίχοι είναι γραμμένοι από τη Björk και όλα τα κομμάτια έχουν παραχθεί από την ίδια, εκτός από το Ovule, που συνέβαλλε επίσης ο el Guincho.

Παραπομπές

Εξωτερικοί σύνδεσμοι
 Official website

2022 albums
Albums produced by Björk
Björk albums
One Little Independent Records albums
Upcoming albums
Κότυς Β΄ (Οδρυσών)

Ο Κότυς Β΄, Cotys II, ήταν πιθανός βασιλιάς των Οδρυσίων στη Θράκη στα τέλη του 4ου ή στις αρχές του 3ου αιώνα π.Χ.

Βιογραφία 
Μία ασφαλής μαρτυρία του βρίσκεται σε επιγραφή από την Αθήνα, που χρονολογείται στο 330 π.Χ.: η επιγραφή τιμούσε τον Ρεβούλα, αδελφό του Κότυ και γιο του Σεύθη. Αυτό ερμηνεύεται γενικά ότι ο Κότυς, που δεν ήταν ακόμη βασιλιάς, ήταν γιος του Σεύθη Γ΄ από έναν γάμο νωρίτερα από αυτόν με τη Βερενίκη (καθώς οι τέσσερις γιοι τού Σεύθη Γ΄ και  της Βερενίκης δεν περιελάμβαναν έναν Κότυ ή έναν Ρεβούλα).  Με βάση αυτή την ερμηνεία των αποδεικτικών στοιχείων, κάποια Γονιμάση (Gonimasē), σύζυγος ενός Σεύθη, θαμμένη σε έναν τάφο κοντά στο Smjadovo,  έχει προταθεί ως η προηγούμενη σύζυγος του Σεύθη Γ΄ και μητέρα των Κότυος και Ρεβούλα.  Ωστόσο, η αθηναϊκή επιγραφή προηγείται της πρώτης σαφούς βεβαίωσης τού Σεύθη Γ΄ κατά περίπου επτά χρόνια, και διάφοροι μελετητές έχουν προτείνει τον Σεύθη Α΄,  Σεύθη Β΄,  και ακόμη και έναν μη βασιλεύοντα Σεύθη  ως πατέρα των Κότυος και Ρεβούλα. Ένας μελετητής εικάζει ότι ο Κότυς ήταν πράγματι ένας μεγαλύτερος γιος του Σεύθη Γ΄, αλλά δεν έζησε για να διαδεχθεί τον πατέρα του, πεθαίνοντας κατά τη διάρκεια της πολιορκίας της Καλλάτιδος (Mangalia) το 310 π.Χ.  Ενώ είναι πιθανό ότι ο Κότυς Β΄ ήταν Θράκος ηγεμόνας σε αυτήν την περίοδο, δεν είναι δυνατό να διαπιστωθεί η ακριβής σχέση του (χρονολογικά και γενεαλογικά) με τον Σεύθη Γ΄. Η συνολική χρονολογία και τα ονόματα υποδηλώνουν την πιθανότητα, ότι ο Κότυς Β΄ μπορεί να ήταν ο πατέρας του Ραίζδου και παππούς τού γιου τού Ραίζδου Κότυ Γ΄ ()δρυσών).

Δείτε επίσης 
 Κατάλογος Θρακικών φυλών

Βιβλιογραφικές αναφορές

Βιβλιογραφία 
 KJ Beloch, Griechische Geschichte, τόμ. 3:2, Βερολίνο, 1923.
 D. Dana, Inscriptions, στο: J. Valeva et al. (επιμ. ), A Companion to Ancient Thrace, Wiley, 2015: 243-264.
 P. Delev, «Filip II i zalezăt na Goljamoto Odrisko carstvo v Trakija», Šumenski universitet «Episkop Konstantin Preslavski», Trudove na katedrite po istorija i bogoslovie 1 (1997) 7-40.
 P. Delev, Thrace from the Assassination of Kotys I to Korupedion (360-281 π.Χ.), στο: J. Valeva et al. (επιμ. ), A Companion to Ancient Thrace, Wiley, 2015: 48-58.
 M. Manov, «The Hellenistic Tomb with Greek Inscription from Smyadovo, Bulgaria - Reconsidered», Journal of Ancient History and Archaeology 6/3 (2019) 99-118.
 M. Tačeva, The Kings of Ancient Thrace, τομ. 1, Σόφια, 2006.

{authority control}}

Βασιλείς των Οδρυσών
Μηχανοκίνητη Μονάδα Άμεσης Δράσης

Η Μηχανοκίνητη Μονάδα Άμεσης Δράσης ή ΜΜΑΔ είναι ειδική μονάδα της Αστυνομίας Κύπρου που ιδρύθηκε ο 1978.

Αποστολή 
Κύρια αποστολή της είναι: η αντιμετώπιση τρομοκρατικών ενεργειών, η σύλληψη επικίνδυνων κακοποιών, η συνδρομή των αστυνομικών δυνάμεων, η καταστολή βιαιων διαδηλώσεων και επεισοδίων και η συνοδια επίσημων προσώπων.

Δευτερεύουσα αποστολή της μονάδας είναι η εύρεση και η διάσωση εγκλωβισμένων, τραυματισμένων ή εξαφανισμένων ατόμων και η συνδρωμή των σωστικών συνεργείων, μετά απο φυσικές ή άλλες καταστροφές.

Εξοπλισμός 
Αντιτρομοκρατικός εξοπλισμός και αντιοχλαγωγικός εξοπλισμός

Οχήματα: ειδικό αντιοχλαγωγικό υδροφόρο όχημα, όχημα διαπραγματεύσεων, όχημα μετάδοσης εικόνας και ήχου, κινητό κέντρο επιχειρισέων, καθώς και μίνι λεωφορεία, περιπολικά τζίπ και οχήματα χωρίς σήμμανση.
Ο καλύτερός μου φίλος (ταινία 2001)

Ο καλύτερός μου φίλος είναι μια ελληνική κωμωδία του 2001 σε σκηνοθεσία Γιώργου Λάνθιμου και Λάκη Λαζόπουλου. Είναι το μεγάλου μήκους σκηνοθετικό ντεμπούτο του Λάνθιμου. Η ταινία παρουσιάστηκε στο διαγωνιστικό τμήμα του 42ου Φεστιβάλ Κινηματογράφου Θεσσαλονίκης.

Διανομή 

 Λάκης Λαζόπουλος – Κωνσταντίνος
 Αντώνης Καφετζόπουλος – Αλέκος
 Βέρα Κρούσκα – Δάφνη
 Σμαράγδα Καρύδη – Άντρεα
 Μαρία Καβογιάννη – Βένια
 Γιάννης Μποσταντζόγλου – Χρήστος
 Βίβιαν Κοντομάρη – Γαλλίδα τουρίστρια
 Χρήστος Πλαΐνης – σερβιτόρος
 Μάριος Αγαπητός – σερβιτόρος 
 Κωνσταντίνος Λάγκος – φαντάρος
 Ελισάβετ Μουτάφη – Στέλλα
 Ευαγγελία Σαμιωτάκη – μητέρα Κωνσαντίνου
 Κωνσταντίνος Παπαχρόνης
 Γεράσιμος Γεννατάς – περιπτεράς
 Σπύρος Καλογήρου
 Καίτη Κωνσταντίνου – Θόδωρος / Λίζα
 Δημήτρης Τζουμάκης – Φίλιππος
 Ευδοκία Στατήρη – Κική
 Χρήστος Ευθυμίου – χρηματιστής
 Μανώλης Μαυροματάκης – πελάτης ασφαλιστικής
 Γιούλη Αγγελή – γειτόνισσα
 Γρηγόρης Αποστολίδης – γκρουμ
 Γιάννης Μπουραζάνας – υπάλληλος καταστήματος
 Δημήτρης Δρόσος – γείτονας
 Μαρία Καλαφάτη – τραγουδίστρια
 Αλέξανδρος Βερώνης – τραγουδιστής
 Χαρά Καμενίδου – πόρνη
 Νικόλας Καψάλης – ενοικιαστής αυτοκινήτων
 Γιώργος Καραμαλέγκος – φαντάρος
 Μιχάλης Καρατζάς – παιδί στην παραλία
 Ζαφείρης Κατραμαντάς – καντινιέρης
 Ντίνα Κώνστα – φωνή στο τηλέφωνο

Εισπράξεις 
Η ταινία γνώρισε εμπορική επιτυχία, πουλώντας 350.000 εισιτήρια στην Ελλάδα, ενώ στην Κύπρο πούλησε 7.914 εισιτήρια.

Παραπομπές

Εξωτερικές πηγές 

Ελληνικές κωμικές ταινίες
Ταινίες σε σκηνοθεσία Γιώργου Λάνθιμου
Ταινίες του 2001
Ελληνόφωνες ταινίες
Ελληνικές ταινίες
Ταινίες γυρισμένες στην Ελλάδα
Μάξι Ιγκλέσιας

Ο Μαξιμιλιάνο Θεόδορο Ιγκλέσιας Αθεβέδο, γνωστός ως Μάξι Ιγκλέσιας (Μαδρίτη, 6 Φεβρουαρίου, 1991), είναι Ισπανός ηθοποιός και μοντέλο γνωστός για την ερμηνεία του ως Κάμπανο στην νεανική σειρά Física o química (2008-2011), ως Μάξ στη σειρά Velvet (2014), ως Όβνι στη σειρά Ingobernable (2017-2018) και ως Βίκτορ στη σειρά του Netflix, Valeria (2020-2021).

Βιογραφία 
Ο Μαξιμιλιάνο Θεόδορο Ιγκλέσιας Αθεβέδο - ευρέως γνωστός ως Μάξι Ιγκλέσιας- γεννήθηκε στις 6 Φεβρουαρίου του 1991 στη Μαδρίτη (Ισπανία). Σπούδασε στη σχολή Cardenal Spínola, στη Μαδρίτη. Ξεκίνησε να παίζει ποδόσφαιρο ως ομοσπονδιακός επαγγελματίας σε πολλές ομάδες στην πρωτεύουσα της Ισπανίας πριν αποφασίσει ότι δεν ήθελε να αφοσιωθεί σε αυτό το άθλημα, όταν αποφάσισε να γίνει ηθοποιός.

Καριέρα 
Ξεκίνησε την καριέρα του το 2005 στο Hospital Central (Telecinco), μετά στο Tell me how it happens και στο Love in troubled times (La 1), Toledo, crossroads of destinations and Los proteges (Antena 3) και επαγγελματικά έγινε γνωστός χάρη στο στην ερμηνεία του ως Θέσαρ Κάμπανο στη νεανική σειρά Física o química (Antena 3). Πρωταγωνίστησε ως Φρανκ Φάρμερ στην ισπανική παραγωγή του μιούζικαλ The Bodyguard. Επίσης κατά την περίοδο 2020-2021 ήταν μέρος μιας διάσημης σειράς του Netflix, Valeria.

Παραπομπές 

Ισπανοί ηθοποιοί
Τζιν (ένδυμα)

Ως τζιν είναι γνωστό ένα είδος παντελονιού φτιαγμένο από το ομώνυμο ύφασμα, ή εναλλακτικά από το ύφασμα ντανγκαρί. Η πιο γνωστή μορφή τζιν είναι τα λεγόμενα μπλουτζίν, που εφύηρε ο Γιάκομπς Γιούφες το 1871 και κατοχυρώθηκε με δίπλωμα ευρεσιτεχνίας από τους Γιούφες (Τζέικομπ Ου. Ντέιβις) και Λέβι Στράους στις 20 Μαΐου 1873. Η εταιρεία του Στράους αργότερα κατοχύρωσε την χρήση του όρου μπλουτζίν για την ίδια.

Ως τζιν είναι γνωστό και ένα ύφασμα το οποίο χρησιμοποιείται για την κατασκευή του. Αρχικά τα τζιν ήταν ενδυμασία προορισμένη για τους ανθρακωρύχους, αλλά εδραιώθηκαν στην καθημερινή ενδυμασία μετά από τις ταινίες των Μάρλον Μπράντο και Τζέιμς Ντιν, The Wild One και το Rebel Without a Cause,  κάτι που μεταμόρφωσε τα τζιν σε σύμβολο εξέγερσης κατά των αρχών μεταξύ των εφήβων. Από τη δεκαετία του 1960 και μετά, τα τζιν έγιναν δημοφιλές είδος ενδυμασίας μεταξύ των νέων ανθρώπων γενικότερα, αλλά και μεταξύ των οπαδών διαφόρων κινημάτων. Σήμερα, στον δυτικό κόσμο τα τζιν είναι μια πολύ δημοφιλής μορφή ενδυμασίας.

Παραπομπές 

Αμερικανικές εφευρέσεις
Ιστορία της μόδας
Μαρίνα (Καλιφόρνια)

Το Μαρίνα (στα αγγλικά: Marina) είναι πόλη στην κομητεία Μοντερέι της πολιτείας της Καλιφόρνια των ΗΠΑ. Ο πληθυσμός της ήταν 22.781 κάτοικοι στην απογραφή του 2019. Η Μαρίνα βρίσκεται κατά μήκος της κεντρικής ακτής της Καλιφόρνια, 8 μίλια (13 χλμ.) δυτικά του Σαλίνας, και 8 μίλια (13 χλμ.) βόρεια του Μοντερέι. Η Μαρίνα βρίσκεται στη Κρατικής Διαδρομής 1 της Καλιφόρνια μεταξύ του Μοντερέι και του Σάντα Κρουζ. Η Μαρίνα βρίσκεται σε υψόμετρο 43 ποδιών (13 μ.). Η Μαρίνα ιδρύθηκε το 1975 και είναι η νεότερη πόλη στη χερσόνησο του Μοντερέι.

Γεωγραφία
Σε αντίθεση με τις περισσότερες άλλες παράκτιες πόλεις στην Καλιφόρνια, Η ακτογραμμή της πόλης παραμένει μη αναπτυγμένος, και προστατεύει σπάνια είδη πεταλούδες, φαγόπυρου και θαλάσσιου μαρουλιού. Η πόλη σχεδιάζει να προσαρμοστεί στην κλιματική αλλαγή και στην άνοδος της στάθμης της θάλασσας, με βάση τη διαχειριζόμενη υποχώρηση και έχει περιγραφεί ως παράδειγμα για άλλες παραθαλάσσιες πόλεις.

Παραπομπές

Πόλεις της Καλιφόρνια
Αλμπέρτο Ντίαθ

Ο Αλμπέρτο Ντίαθ Ορτίθ (ισπανικά: Alberto Díaz Ortiz) (γενν. 23 Απριλίου 1994) είναι Ισπανός επαγγελματίας καλαθοσφαιριστής, ο οποίος αγωνίζεται ως πόιντ γκαρντ/σούτινγκ γκαρντ για την Ουνικάχα Μάλαγα.

Επαγγελματική σταδιοδρομία 
Ο Ντίαθ ξεκίνησε την επαγγελματική του σταδιοδρομία στην Κλίνικας Ρινκόν, μια συνδεδεμένη ομάδα της Ουνικάχα Μάλαγα. Έπαιξε ταυτόχρονα και με τις δύο ομάδες μέχρι τον Μάρτιο του 2014, όταν δόθηκε δανεικός στην Μπιλμπάο Μπασκέτ, μέχρι το τέλος της σεζόν 2013–14.

Δόθηκε ξανά δανεικός για την επόμενη σεζόν, αυτή τη φορά στην Φουενλαμπράδα, μια ομάδα που τερμάτισε στην τελευταία θέση της σεζόν 2014–15.

Τελικά, το καλοκαίρι του 2015, επέστρεψε στην Ουνικάχα και πήρε οριστικά ρόλο στην ομάδα τη σεζόν 2015–16. Τη σεζόν 2016–17, ο Ντίαθ κέρδισε το EuroCup με την Ουνικάχα, κερδίζοντας την Βαλένθια Μπάσκετ στους Τελικούς. Μαζί με την κατάκτηση του τροπαίου του EuroCup, ο Ντίαθ ονομάστηκε επίσης ο Πολυτιμότερος Παίκτης των τελικών του EuroCup, αφού είχε κατά μέσο όρο 7,3 πόντους, 3,0 ασίστ και 1,3 κλεψίματα, σε 21,8 λεπτά ανά παιχνίδι, σε τρεις αγώνες.

Ο Ντίαθ υπέγραψε τετραετή επέκταση συμβολαίου με την Ουνικάχα στις 7 Αυγούστου 2020.

Εθνική ομάδα 
Ο Ντίαθ ήταν μέρος της Εθνικής Ισπανίας Κ18 που κέρδισε το Τουρνουά Άλμπερτ Σβάιτσερ το 2012.

Τον Ιούλιο του 2014 κέρδισε το αργυρό μετάλλιο στο Ευρωπαϊκό Πρωτάθλημα Κ20 του 2014 που διεξήχθη στην Ελλάδα.

Συμμετείχε με την Εθνική Ισπανίας ανδρών στο Ευρωμπάσκετ 2022, όπου η Ισπανία κατέκτησε το χρυσό μετάλλιο, κερδίζοντας στον τελικό τη Γαλλία με 88-76.

Διακρίσεις 

 Ουνικάχα

 EuroCup: 2016–17

 Ισπανία

 Τουρνουά Άλμπερτ Σβάιτσερ: 2012
 Ευρωμπάσκετ: 2022

Ατομικές 

 MVP Τελικών του EuroCup: 2016–17

Παραπομπές

Εξωτερικοί σύνδεσμοι 
 Προφίλ στο acb.com (ισπανικά)
 Προφίλ στο draftexpress.com
 Προφίλ στο eurobasket.com
 Προφίλ στο euroleaguebasketball.net
 Προφίλ στο feb.es (ισπανικά)
 Προφίλ στο fiba.com (αρχείο)

Ισπανοί καλαθοσφαιριστές
Πόιντ γκαρντ
Σούτινγκ γκαρντ
Καλαθοσφαιριστές Εθνικής Ισπανίας
Καλαθοσφαιριστές Ευρωμπάσκετ 2022
Παίκτες νικητές Ευρωμπάσκετ
Καλαθοσφαιριστές Μάλαγας
Καλαθοσφαιριστές Πρωταθλήματος Ισπανίας
Καλαθοσφαιριστές Μπιλμπάο
Καλαθοσφαιριστές Μπαλονθέστο Φουενλαμπράδα
Σούπερ καπ χειροσφαίρισης ανδρών

Το Σούπερ Καπ χειροσφαίρισης ανδρών αποτελεί τον τρίτο θεσμό στο ελληνικό χάντμπολ, μετά το πρωτάθλημα Α1 εθνικής και το Κύπελλο Ελλάδος.

Στην μοναδική έως τώρα διοργάνωση Σούπερ Καπ συναντήθηκαν ο Πρωταθλητής Ιωνικός Ν. Φιλαδέλφειας και ο Κυπελλούχος Α.Σ.Ε. Δούκα της περιόδου 1998-99, όπου διεξήχθη στο Κλειστό του Πανελληνίου.  

Ο θεσμός αναβίωσε 23 χρόνια μετά, με τον τελικό ανάμεσα στον Ολυμπιακό και την Πυλαία που διεξήχθη στο Κλειστό Γυμναστήριο Ηλιούπολης.

Παραπομπές

Εξωτερικοί σύνδεσμοι 
 Ομοσπονδία Χειροσφαιρίσεως Ελλάδος (ΟΧΕ)
Πανελλήνιο Σοσιαλιστικό Κίνημα

Η συγκεκριμένη σελίδα μπορεί να αναφέρεται:

• Στο Πανελλήνιο Σοσιαλιστικό Κίνημα - Κίνημα Αλλαγής, έναν σοσιαλδημοκρατικό συνασπισμό κομμάτων, με κύρια συνιστώσα το ΠΑΣΟΚ

• Στο Πανελλήνιο Σοσιαλιστικό Κίνημα, κόμμα-συνιστώσα του ΠΑΣΟΚ - ΚΙΝΑΛ.
Σούπερ Καπ Ελλάδος καλαθοσφαίρισης ανδρών 2022

Το Σούπερ Καπ καλαθοσφαίρισης ανδρών Ελλάδος 2022 ήταν η 3η έκδοση της επαγγελματικής εγχώριας διοργάνωσης του Σούπερ Καπ καλαθοσφαίρισης ανδρών, υπό την αιγίδα του Ελληνικού Συνδέσμου Ανωνύμων Καλαθοσφαιρικών Εταιρειών (ΕΣΑΚΕ), και η 4η συνολικά. Διεξήχθη το διήμερο 1-2 Οκτωβρίου 2022 στο Κλειστό Γυμναστήριο Καλλιθέας Ρόδου. 

Τον τίτλο κατέκτησε ο Ολυμπιακός, για πρώτη φορά στην ιστορία του, επικρατώντας στον τελικό της διοργάνωσης με σκορ 67-52 επί του περσινού νικητή, Παναθηναϊκού. Ως Πολυτιμότερος Παίκτης (MVP) του μεγάλου τελικού ψηφίστηκε ο Μουσταφά Φολ του Ολυμπιακού. Στον μικρό τελικό, νικητής αναδείχτηκε ο Προμηθέας Πατρών, όπου επικράτησε του Κολοσσού Ρόδου με σκορ 95-71, κατακτώντας την τρίτη θέση.

Τους αγώνες της διοργάνωσης κάλυψε τηλεοπτικά το κανάλι της ΕΡΤ3.

Μορφή 
Η διοργάνωση διεξήχθη σε μορφή Φάιναλ Φορ με μονούς αγώνες πρόκρισης (νοκ-αουτ), μεταξύ των ομάδων που τερμάτισαν στις τέσσερις πρώτες θέσεις του Πρωταθλήματος Ελλάδας 2021-22, που περιλαμβάνουν τη νικήτρια και τον ηττημένο του Κυπέλλου Ελλάδας 2021-22. Η Κ.Α.Ε. Λάρισα τερμάτισε τέταρτη στο Πρωτάθλημα Ελλάδας 2021-22, κερδίζοντας το δικαίωμα συμμετοχής στη διοργάνωση του Φάιναλ Φορ του Σούπερ Καπ 2022, ωστόσο, ο σύλλογος διαλύθηκε και ο Κολοσσός Ρόδου την αντικατέστησε.

Προκριθείσες ομάδες

Αγώνες

Παραπομπές

Εξωτερικοί σύνδεσμοι 

 Επίσημος ιστότοπος της Ελληνικής Ομοσπονδίας Καλαθοσφαίρισης
 Επίσημος ιστότοπος της Basket League

2022
Μπεν Ουάλας

Ο Ρόμπερτ Μπεν Λόμπαν Ουάλας (αγγλικά: Robert Ben Lobban Wallace, 15 Μαΐου 1970) είναι Βρετανός πολιτικός και πρώην στρατιωτικός, που υπηρετεί ως Υπουργός Άμυνας του Ηνωμένου Βασιλείου, από τον Ιούλιο του 2019, θέση στην οποία υπηρέτησε υπό την Κυβέρνηση Τζόνσον (2019–2022), υπό την Κυβέρνηση Τρας (Σεπτέμβριος–Οκτώβριος 2022), και σήμερα υπηρετεί υπό την Κυβέρνηση Σούνακ.

Είναι βουλευτής της Βουλής των Κοινοτήτων του Ηνωμένου Βασιλέιου, με το Συντηρητικό Κόμμα, για την εκλογική περιφέρεια του Γουάιρ εντ Πρέστον Νορθ από τον Μάιο του 2005. 

Υπό την Κυβέρνηση Μέι, υπηρέτησε ως Υφυπουργός αρμόδιος για ζητήματα Ασφαλείας και Οικονομικού Εγκλήματος, από το 2016 έως το 2019, και υπό την Κυβέρνηση Κάμερον , υπηρέτησε ως Υφυπουργός για την Βόρεια Ιρλανδία από το 2015 έως το 2016. 

Έχει υπηρετήσε επίσης, ως βουλευτής του Σκωτικού Κοινοβουλίου για την περιφέρεια της Βορειοανατολικής Σκωτίας (Άμπερντιν και Άμπερντινσαϊρ) από το 1999 έως το 2003.

Βιογραφία 
Ο Μπεν Ουάλας, γεννήθηκε τον Μάιο του 1970 στο Φάρνμπορο του Λονδίνου και μεγάλωσε στο Σόμερσετ της Αγγλίας. Αφού αποφοίτησε από το Λύκειο του "Millfield School" στο Σόμερσετ, εισήχθη στην Βασιλική Στρατιωτική Ακαδημία Σάντχερστ από την οποία αποφόιτησε πτυχιούχος τον Ιούνιο του 1991, με τον βαθμό του Ανθυπολοχαγού στην Σκωτική Φρουρά. Κατά την στρατιωτική του καριέρα, υπηρέτησε στην Γερμανία, την Κύπρο, το Μπελίζ και στην Βόρεια Ιρλανδία. 

Ο Μπεν Ουάλας, ήταν ένα από τα μέλη του Βρετανικού Στρατού, που στάλθηκαν στο Παρίσι ύστερα από τον θάνατο της Νταϊάνα, πριγκίπισσας της Ουαλίας να μεταφέρουν την σωρό της πίσω στο Ηνωμένο Βασίλειο. Το 1998, αφυπηρέτησε από τις Βρετανικές Ένοπλες Δυνάμεις. 

Ύστερα από την αφυπηρέτησή του από τις Βρετανικές Ένοπλες Δυνάμεις, μπήκε στην πολιτική ως μέλος του Συντηρητικού Κόμματος. Από το 1999 έως το 2003, υπηρέτησε στο Σκωτικό Κοινοβούλιο. Από το 2005, είναι μέλος του Βρετανικού Κοινοβουλίου.

Προσωπική ζωή 
Ο Ουάλας, είναι παντρεμένος με την επιστημονική ερευνήτρια Λίζα Κουκ από το 2001, με την οποία έχουν αποκτήσει δύο γιους και μία κόρη. Διαμένουν αμφότερα στο Λάνκασαϊρ και στο Λονδίνο.

Παραπομπές 

Υπουργοί Άμυνας του Ηνωμένου Βασιλείου
Μέλη της Βουλής των Κοινοτήτων (Ηνωμένο Βασίλειο)
Μέλη του Σκωτικού Κοινοβουλίου
Πολιτικοί του Συντηρητικού Κόμματος (Ηνωμένο Βασίλειο)
Βρετανοί πολιτικοί
Άγγλοι πολιτικοί
Βρετανοί στρατιωτικοί
__ΕΥΡΕΤΗΡΙΟ__
Κάρφωμα (καλαθοσφαίριση)

Το κάρφωμα στην καλαθοσφαίριση συμβαίνει όταν ένας παίκτης που κρατάει την μπάλα και με άλμα φτάνει το ένα ή και τα δύο χέρια του πάνω από την στεφάνη, βάζει απευθείας την μπάλα μέσα στη στεφάνη (σαν να την «καρφώνει» μέσα από τη στεφάνη, εξ ου και ο όρος «κάρφωμα»), δηλαδή χωρίς να αφήσει την μπάλα να διανύσει κάποια απόσταση στον αέρα. Το κάρφωμα μπορεί να συμβεί είτε με το ένα είτε και με τα δύο χέρια. Πρόκειται για ιδιαίτερα θεαματική κίνηση, η οποία μάλιστα έχει και το υψηλότερο ποσοστό επιτυχίας επίτευξης 2 πόντων ανάμεσα στους πιθανούς τρόπους επίθεσης, ιδιαίτερα σε σύγκριση με το σουτ, αλλά ακόμα μεγαλύτερο και από το ποσοστό επιτυχίας του λέι απ, καθώς στην πράξη όταν ένας παίκτης επιχειρεί κάρφωμα, σπάνια χάνεται ο στόχος της επίτευξης 2 πόντων.

Στις πρώτες μέρες του μπάσκετ, το κάρφωμα εθεωρείτο ως αγενές και σπάνια χρησιμοποιούνταν εκτός προπόνησης ή προθέρμανσης, αλλά στη νεότερη ιστορία έχει γίνει ιδιαίτερα συχνό φαινόμενο στους αγώνες μπάσκετ. Επίσης, στο παρελθόν υπήρχε ένα επικίνδυνο ενδεχόμενο, να συμβεί σπάσιμο του ταμπλό, όταν ένας παίκτης κάρφωνε την μπάλα μέσα στη στεφάνη με τόσο μεγάλη δύναμη που να σπάσει το γυαλί ασφαλείας του ταμπλό, είτε πάνω από τη στεφάνη είτε ολόκληρου του ταμπλό. Στα νεότερα χρόνια όμως, έχει καθιερωθεί η λεγόμενη αποσπώμενη στεφάνη, που είναι μια στεφάνη καλαθοσφαίρισης που περιέχει έναν μεντεσέ και ένα ελατήριο στο σημείο όπου συνδέεται με το ταμπλό, έτσι ώστε να μπορεί να λυγίσει προς τα κάτω όταν ένας παίκτης καρφώνει μια μπάλα μπάσκετ και στη συνέχεια να επανέλθει γρήγορα σε οριζόντια θέση όταν ο παίκτης την αφήσει. Ως αποτέλεσμα, το σπάσιμο του ταμπλό έχει γίνει πλέον εξαιρετικά σπάνιο φαινόμενο στο σύγχρονο μπάσκετ και σχεδόν αδύνατο στο μπάσκετ υψηλού επιπέδου. Ο Άρθουρ Έχρατ αναγνωρίζεται ως ο εφευρέτης της αποσπώμενης στεφάνης από το Κέντρο Μελέτης Εφεύρεσης και Καινοτομίας Λέμελσον του ιδρύματος Σμιθσόνιαν.

Αναφορές 

Ορολογία καλαθοσφαίρισης
Αλεξέι Νίκολιτς

Ο Αλεξέι Νίκολιτς (σλοβένικα: Aleksej Nikolić) (γενν. 21 Φεβρουαρίου 1995) είναι Σλοβένος επαγγελματίας καλαθοσφαιριστής, ο οποίος αγωνίζεται ως πόιντ γκαρντ για την Σαν Πάμπλο Μπούργος.

Επαγγελματική σταδιοδρομία 
Ο Νίκολιτς το Νοέμβριο του 2011 εντάχθηκε στην βοσνιακή ΟΚΚ Σπαρς.

Στις 25 Φεβρουαρίου 2013 υπέγραψε νέο τετραετές συμβόλαιο με την ΟΚΚ Σπαρς.

Στις 7 Ιουλίου 2015, υπέγραψε τετραετές συμβόλαιο με τη γερμανική Μπρόζε Μπάμπεργκ. Αγωνίστηκε επίσης με την θυγατρική της ομάδα, την Μπάουναχ Γιανγκ Πάικς, στη δεύτερη κατηγορία. Ήταν υποψήφιος για πρόωρη είσοδο στο NBA Ντραφτ του 2016, αλλά αργότερα αφαίρεσε το όνομά του από τη λίστα.

Στις 10 Ιουλίου 2018, υπέγραψε τριετές συμβόλαιο με την Παρτίζαν Βελιγραδίου.

Στις 9 Αυγούστου 2019, υπέγραψε μονοετή επέκταση συμβολαίου με την Παρτίζαν και στη συνέχεια δόθηκε δανεικός στην ιταλική Ουνιβέρσο Τρεβίζο Μπάσκετ. Στις 10 Μαΐου 2020, έληξε ο δανεισμός του και επέστρεψε στην Παρτίζαν.

Στις 27 Ιουλίου 2021, υπέγραψε με την Σαν Πάμπλο Μπούργος.

Εθνική ομάδα 
Ο Νίκολιτς έπαιξε με τις «μικρές» εθνικές Σλοβενίας Κ16, Κ18 και Κ20.

Ως μέλος της Εθνικής Σλοβενίας ανδρών, ο Νίκολιτς αγωνίστηκε στο Παγκόσμιο Κύπελλο του 2014, όπου έπαιξε τρία παιχνίδια, μεταξύ των οποίων και αυτό με τις ΗΠΑ. Αγωνίστηκε επίσης στα Ευρωμπάσκετ του 2017, όπου η Σλοβενία το κατέκτησε και του 2022, καθώς και στους Ολυμπιακούς Αγώνες του 2020.

Προσωπική ζωή 
Ο Νίκολιτς είναι σερβικής καταγωγής. Ο Αλεξέι είναι γιος του Νταβίντ (καταγωγής από το Λέσκοβατς) και της Γιάνα Νίκολιτς. Ο πατέρας του ήταν καλαθοσφαιριστής και στη συνέχεια βοηθός προπονητή της Εθνικής Σλοβενίας από το 2004 έως το 2006. Ο αδελφός του, Μίτγια, είναι επίσης επαγγελματίας καλαθοσφαιριστής.

Παραπομπές

Εξωτερικοί σύνδεσμοι 
 Προφίλ στο aba-liga.com

Σλοβένοι καλαθοσφαιριστές
Πόιντ γκαρντ
Σλοβένοι σερβικής καταγωγής
Καλαθοσφαιριστές Εθνικής Σλοβενίας
Καλαθοσφαιριστές Παγκοσμίου Πρωταθλήματος 2014
Καλαθοσφαιριστές Ευρωμπάσκετ 2017
Παίκτες νικητές Ευρωμπάσκετ
Καλαθοσφαιριστές στους Θερινούς Ολυμπιακούς Αγώνες 2020
Καλαθοσφαιριστές Ευρωμπάσκετ 2022
Καλαθοσφαιριστές ΟΚΚ Σπαρς
Καλαθοσφαιριστές Μπρόζε Μπάσκετς
Καλαθοσφαιριστές Πρωταθλήματος Γερμανίας
Καλαθοσφαιριστές Παρτιζάν Βελιγραδίου
Καλαθοσφαιριστές Αδριατικής Λίγκας
Καλαθοσφαιριστές Ουνιβέρσο Τρεβίζο Μπάσκετ
Καλαθοσφαιριστές Λέγκα Μπάσκετ Σέριε Α
Καλαθοσφαιριστές Γκραβλίν
Καλαθοσφαιριστές Πρωταθλήματος Γαλλίας
Καλαθοσφαιριστές Σαν Πάμπλο Μπούργος
Καλαθοσφαιριστές Πρωταθλήματος Ισπανίας
Αντρού Αλμπισί

Ο Αντρού Αλμπισί (γαλλικά: Andrew Albicy) (γενν. 21 Μαρτίου 1990) είναι Γάλλος επαγγελματίας καλαθοσφαιριστής, ο οποίος αγωνίζεται ως πόιντ γκαρντ για την Γκραν Κανάρια.

Σταδιοδρομία σε συλλόγους 

Ο Αλμπισί έπαιξε με την ομάδα νέων της Παρί-Λεβαλουά Μπασκέτ ως νεαρός. Έκανε μερικές εμφανίσεις για την πρώτη ομάδα του συλλόγου μεταξύ 2006 και 2009, πριν παίξει την πρώτη του πλήρη σεζόν για την ομάδα τη σεζόν 2009-10. Ο Αλμπισί είχε κατά μέσο όρο 4,5 πόντους και 3,6 ασίστ ανά παιχνίδι για την ομάδα, ενώ αναπληρωματικός του βασικού πόιντ γκαρντ, Τζιμάλ Μπαλ.

Ο Αλμπισί δηλώθηκε αρχικά ως υποψήφιος για πρόωρη είσοδο στο NBA Ντραφτ του 2010 πριν αποσύρει το όνομά του.

Στις 31 Ιουλίου 2014, υπέγραψε διετές συμβόλαιο με την ΜΚΜ Γκραβελίν.

Αφού ολοκλήρωσε το συμβόλαιό του με την Γκραβελίν, τον Ιούνιο του 2016 ο Αλμπισί υπέγραψε με την ΜΚ Ανδόρρα. Στις 24 Αυγούστου 2017, υπέγραψε διετής επέκταση συμβολαίου με την ομάδα. Τη σεζόν 2018–19, ο Αλμπισί έφτασε στα ημιτελικά του EuroCup με την Ανδόρρα.

Στις 17 Ιουνίου 2019, ο Αλμπισί υπέγραψε συμβόλαιο με τη Ζενίτ Αγίας Πετρούπολης της VTB Λίγκα. Χώρισε τους δρόμους του με την ομάδα στις 20 Ιουλίου 2020. Ο Αλμπισί είχε μέσο όρο 6,6 πόντους και 4,4 ασίστ ανά αγώνα. Στις 25 Ιουλίου 2020, υπέγραψε με την ΚΜ Γκραν Κανάρια.

Εθνική ομάδα 
Ο Αλμπισί έπαιξε για τη Γαλλία σε κάθε επίπεδο των μικρών εθνικών ομάδων. Αγωνίστηκε στο Ευρωπαϊκό Πρωτάθλημα Κ16 του 2006, στο Ευρωπαϊκό Πρωτάθλημα Κ18 του 2008, Παγκόσμιο Κύπελλο Κ19 του 2009 και στο Ευρωπαϊκό Πρωτάθλημα Κ20 του 2010. Ονομάστηκε ο Πολυτιμότερος Παίκτης στη διοργάνωση Κ20 το 2010, στο οποίο η Γαλλία κέρδισε το χρυσό μετάλλιο.

Κλήθηκε στη Εθνική Γαλλίας ανδρών για πρώτη φορά για το Παγκόσμιο Πρωτάθλημα του 2010, για να αντικαταστήσει τον Ροντρίγκ Μπωμπουά. Σε ηλικία μόλις 20 ετών, ήταν το νεότερο μέλος της γαλλικής ομάδας στη διοργάνωση.

Ο Αλμπισί αγωνίστηκε με την Γαλλία στο Παγκόσμιο Πρωτάθλημα του 2010, στο Παγκόσμιο Κύπελλο του 2019 (χάλκινο μετάλλιο), στα Ευρωμπάσκετ του 2011 (αργυρό μετάλλιο) και του 2022, καθώς και στους Ολυμπιακούς Αγώνες του 2020 (αργυρό μετάλλιο).

Διακρίσεις

Εθνική Γαλλίας 

 Ευρωμπάσκετ:  2011
 Παγκόσμιο Κύπελλο:  2019
 Ολυμπιακοί Αγώνες:  2020

Παραπομπές

Εξωτερικοί σύνδεσμοι 
 
 Προφίλ στο eurobasket.com
 Προφίλ στο euroleague.net
 Προφίλ στο fiba.basketball

Γάλλοι καλαθοσφαιριστές
Πόιντ γκαρντ
Καλαθοσφαιριστές Εθνικής Γαλλίας
Καλαθοσφαιριστές Παγκοσμίου Πρωταθλήματος 2010
Καλαθοσφαιριστές Ευρωμπάσκετ 2011
Καλαθοσφαιριστές Παγκοσμίου Κυπέλλου 2019
Καλαθοσφαιριστές στους Θερινούς Ολυμπιακούς Αγώνες 2020
Γάλλοι Ολυμπιονίκες
Ολυμπιονίκες της καλαθοσφαίρισης
Καλαθοσφαιριστές Ευρωμπάσκετ 2022
Καλαθοσφαιριστές Παρί-Λεβαλουά Μπασκέτ
Καλαθοσφαιριστές Πρωταθλήματος Γαλλίας
Καλαθοσφαιριστές Γκραβλίν
Καλαθοσφαιριστές ΜΚ Ανδόρα
Καλαθοσφαιριστές Πρωταθλήματος Ισπανίας
Καλαθοσφαιριστές Ζενίτ Αγίας Πετρούπολης
Καλαθοσφαιριστές VTB Λίγκα
Καλαθοσφαιριστές Γκραν Κανάρια
Άγγελος Χαραβιτσίδης

Ο Άγγελος Χαραβιτσίδης είναι Έλληνας τραγουδιστής, τραγουδοποιός, κιθαρίστας και ιδρυτής του συγκροτήματος The Skelters.

Τα πρώτα βήματα
Ο Άγγελος Χαραβιτσίδης γεννήθηκε στην Θεσσαλονίκη στις 17 Μαίου.Tα πρώτα μουσικά βήματα έγιναν το 1994 όταν ξεκίνησε μαθήματα κλασικής κιθάρας.  Τον Δεκέμβριο του 1996 δημιούργησε με τον μικρότερο αδερφό του Δανιήλ την πρώτη του μπάντα με τον ίδιο στην κύρια φωνή και κιθάρα και τον αδερφό του στα drums. Από τότε μέχρι το 2001 το συγκρότημα εμφανιζόταν με διάφορα ονόματα και τελικά αποφασίζουν και καταλήγουν στον όνομα “The Skelters” από το κομμάτι των Beatles “Helter Skelter”.

Μετέπειτα πορεία
Στην διάρκεια της πορείας του με τους The Skelters έχει κάνει αμέτρητες συναυλίες σε όλο τον Ελλαδικό χώρο, έχει εμφανισθεί με ονόματα όπως οι ΖΖ Top , Nazareth , Iron Butterfly, Pavlov’s Dog, Steve Harley and Cockney Rebel , Louisiana Red, Puressence, Don Dokken, Paul Di'Anno και έχει κάνει αφιερώματα στους Beatles , John Lennon , U2, Queen και Elvis Presley. 
Έχει συνθέσει εξολοκλήρου τα τραγούδια των The Skelters “Explain To Me” , “See How Much I Love You”, “What I’m Gonna Do” και “You Showed Me” .
Από το 2019 συμμετέχει ως τραγουδιστής στην μπάντα The Beatles Live Tribute Band από την Αθήνα . Στις 23 Ιουλίου 2020 εμφανίζεται στο Μέγαρο Μουσικής Θεσσαλονίκης σε αφιέρωμα στους Beatles. Στις 31 Αυγούστου 2022 εμφανίζεται με τους The Skelters στο Παραθίναλος Φεστιβάλ στην Καλαμαριά, πραγματοποιώντας ένα αφιέρωμα στον Elvis Presley και στους Βeatles.

Επιρροές
Η κύρια και βασική επιρροή του Άγγελου είναι ο John Lennon και οι Beatles καθώς και ο Paul McCartney και ο George Harrison. Aλλες επιρροές του είναι οι U2, Freddie Mercury, Queen, Bee Gees , Rolling Stones, Oasis, Elvis Presley, Aerosmith, Bon Jovi, Bruce Springsteen, Little Richard, Everly Brothers, Tom Petty και είδη μουσικής όπως το Rock ‘n Roll, Rock, Disco .

Παραπομπές 

Έλληνες τραγουδιστές
Νοτιοδυτική Αγγλία

Η Νοτιοδυτική Αγγλία (αγγλικά: South West England) είναι μία από τις εννέα επίσημες περιφέρειες της Αγγλίας. Όπως και οι υπόλοιπες περιφέρειες, έτσι και η Νοτιοδυτική Αγγλία, δημιουργήθηκε το 1994 και υιοθετήθηκε για στατιστικούς σκοπούς από το 1999. Η Νοτιοδυτική Αγγλία, περιλαμβάνει τις κομητείες του Γκλόστερσαϊρ, του Γουίλτσαϊρ, της Κορνουάλης, του Μπρίστολ, του Ντέβον, του Ντόρσετ, και του Σόμερσετ. Η περιφέρεια της Νοτιοδυτικής Αγγλίας, με 23.800 τ.χλμ. αποτελεί την μεγαλύτερη σε έκταση περιφέρεια της Αγγλίας. Η σημαντικότερη και η μεγαλύτερη σε πληθυσμό πόλη της Νοτιοδυτικής Αγγλίας, είναι το Μπρίστολ. 

Ο συνολικός πληθυσμός της Νοτιοδυτικής Αγγλίας, ανέρχεται σε πάνω από 5.72 εκατομμύρια κατοίκους (σύμφωνα με εκτιμήσεις για το 2022). Είναι η 6η μεγαλύτερη από τις 9 συνολικά περιφέρειες της Αγγλίας. Οι σημαντικότερες (εκτός από το Μπρίστολ) πόλεις της περιφέρειας, είναι το Πλίμουθ, το Έξετερ, το Γκλόστερ, το Μπαθ, το Μπόρνμουθ, το Τσέλτεναμ, και το Σουίντον. Η περιφέρεια της Νοτιοδυτικής Αγγλίας, περιγράφεται σε γενικές γραμμές ως οικονομικά εύρωστη 

Στη Νοτιοδυτική Αγγλία, βρίσκονται σημαντικά μνημεία Παγκόσμιας Πολιτισμικής Κληρονομιάς, όπως το Στόουνχετζ, η Ακτή Τζουράσικ, η πόλη του Μπαθ κ.α. 

Σημαντικές επαγγελματικές ποδοσφαιρικές ομάδες της Αγγλικής Φούτμπολ Λιγκ στην Νοτιοδυτική Αγγλία, είναι οι: Μπρίστολ Σίτι, Μπρίστολ Ρόβερς, Πλίμουθ Άργκαϊλ, Έξετερ Σίτι, Σουίντον Τάουν και η Γέοβιλ Τάουν.

Γεωγραφία 
Η Νοτιοδυτική Αγγλία, βρίσκεται στο Νοτιοδυτικό τμήμα της Αγγλίας. Το μεγαλύτερο μέρος της περιφέρειας, βρίσκεται πάνω στην «Νοτιοδυτική Χερσόνησο», μεταξύ του Καναλιού του Μπρίστολ (στα βόρεια) και της Μάγχης (στα νότια). Η Νοτιοδυτική Αγγλία, έχει την μεγαλύτερη ακτογραμμή από όλες τις υπόλοιπες περιφέρειες της Αγγλίας. Το υψηλότερο σημείο της περιφέρειας, ανέρχεται σε 631 μέτρα.

Κλίμα 
Το κλίμα της Νοτιοδυτικής Αγγλίας, περιγράφεται ως κλασσικό ωκεάνιο κλίμα. Οι χειμώνες είναι κρύοι και τα καλοκαίρια είναι ζεστά. Καθ' όλη τη διάρκεια του χρόνου καταγράφονται αρκετές βροχοπτώσεις. Επίσης, αποτελέι την 2η πιο ανεμώδη περιοχή στο Ηνωμένο Βασίλειο.

Πολιτική 
Η Νοτιοδυτική Αγγλία, έχει 55 εκλογικές περιφέρειες για την Βουλή των Κοινοτήτων του Ηνωμένου Βασιλείου. Στην περιφέρεια, υπάρχει σημαντική πολιτική υπεροχή του Συντηρητικού Κόμματος έναντι του Εργατικού Κόμματος. Επί του παρόντου (ύστερα από τις εκλογές του 2019) υπάρχουν 45 βουλευτές από το Συντηρητικό Κόμμα, 6 βουλευτές από το Εργατικό Κόμμα, και 2 βουλευτές από το Κόμμα των Φιλελεύθερων Δημοκρατών και 2 ανεξάρτητοι βουλευτές.

Παραπομπές 
Ηνωμένο Βασίλειο
Αγγλία
Περιφέρειες της Αγγλίας
__ΕΥΡΕΤΗΡΙΟ__